b'\n_START_ARTICLE_\nGrand Prix de Pau 1935\n_START_SECTION_\nPre dirko\n_START_PARAGRAPH_\nV Pauju je ve\xc4\x8der pred dirko de\xc5\xbeevalo, toda na dan dirke je bilo vreme son\xc4\x8dno. Favorita dirke sta bila dirka\xc4\x8da mo\xc5\xa1tva Scuderia Ferrari, Tazio Nuvolari in Ren\xc3\xa9 Dreyfus, ostali faviriti so bili Philippe \xc3\x89tancelin z dirkalnikom Maserati 8CM, ker novi Maserati 6C-34 \xc5\xa1e ni bil nared, Benoit Falchetto, Luigi Soffietti in Robert Brunet, tudi vsi z 8CM. Nuvolarijev nov dirkalnik Alfa Romeo P3 z izbolj\xc5\xa1anim zadnjim vzmetenjem je bil najhitrej\xc5\xa1i na prostem treningu s \xc4\x8dasom 1:53.\n_START_SECTION_\nDirka\n_START_PARAGRAPH_\nPo pri\xc4\x8dakovanjih sta Ferrarijeva dirka\xc4\x8da pobudo prevzela \xc5\xbee od za\xc4\x8detka, saj je povedel Nuvolari pred Dreyfusom. Edini dirka\xc4\x8d, ki jima je lahko sledil je bil \xc3\x89tancelin, toda le do svojega odstopa v dvajsetem krogu zaradi okvare \xc4\x8drpalke za olje. Na polovici dirke je vodil Dreyfus z dvosekundno prednostjo pred Nuvolarijem, med tem ko je tretji Falchetto zaostajal \xc5\xbee minuto. Pet krogov pred ciljem je Nuvolari prehitel Dreyfusa in s tem dosegel svojo prvo zmago na prvi dirki po vrnitvi v Ferrari. Dreyfus je s skoraj polminutnim zaostankom osvojil drugo mesto, za tretje mesto pa sta se srdito borila Soffietti in Falchetto ter po pre\xc4\x8dkanju ciljne \xc4\x8drte s \xc5\xa1tiriminutnim zaostankom celo tr\xc4\x8dila.'